Iz arheologije termina, čast i samoupravljanje - Slapšak, Svetlana (Peščanik NVO, 2020)
Poslednji Trampov pokušaj da promeni rezultat izbora propao je na Vrhovnom sudu, premda ga je podržalo mnogo lokalnih političara i preko sto senatora Republikanske stranke. Sumirajući flopove koje je Tramp doživeo od izbora, neki su komentatori zaključili da je u poplavi oportunizma među trampovcima, a naročito senatorima, vladalo opšte beščašće, dok su pred napadima ludila društveni i državni red odbranili časni službenici. U tome su mnogi videli propuste ustavnog, zakonskog i upravnog sistema (bar u SAD), rupe u tekstovima koje izazivaju nejasnost u postupcima: to su one rupe koje podrazumevaju čast službenika i građana, i koje danas predstavljaju opasnost. Čast više nije osobina koja se ikada zahteva kao kvalifikacija ljudi u pomenutim oblastima (sem konkretne sudske presude ili tekuće kazne), ne ceni se i mnogo je manje zanimljiva za medije od suprotnog slučaja